# Fins aviat, Don Glees!

Fins aviat, Don Glees! (títol original en japonès: グッバイ、ドン・グリーズ!, transliterat: Gubbai, Don Gurīzu!) és una pel·lícula d'anime japonesa, produïda per Madhouse i dirigida per Atsuko Ishizuka. Es va estrenar al Japó el febrer del 2022. La versió doblada al català es va estrenar el 15 de juliol de 2022.

## Argument

En Roma és un noi que viu en un poble rural una mica apartat de Tòquio en què no s'acaba d’integrar. Juntament amb en Toto, un altre marginat, forma el grup “Don Glees”. Tots dos esperen que la seva relació continuï sent la mateixa, encara que es separin quan en Toto marxi a estudiar el batxillerat a Tòquio. “Escolteu, us agradaria veure el món a vista d’ocell?”. Les vacances d’estiu del primer any de batxillerat comencen amb aquestes paraules d’en Drop, el nou membre de “Don Glees”. Com a conseqüència, en Roma i els seus amics es veuen obligats a buscar un dron desaparegut per demostrar la seva innocència quan els acusen de de provocar un incendi forestal. La petita aventura estiuenca no triga a convertir-se en una gran odissea que canviarà el rumb de les seves vides.

## Repartiment

| Personatge | Veu en japonès | Veu en català |
| Rōma Kamogawa | Natsuki Hanae | Marcel Navarro |
| Hokuto "Toto" Mitarai | Yuki Kaji | Marc Torrents |
| Shizuku "Drop" Sakuma | Ayumu Murase | Marc Gómez |
| Chibori "Tivoli" Urayasu | Kana Hanazawa | Tatiana Supervia |
| Mako Kamogawa | Rino Sashihara | Eva Ordeig |
| Tarō Kamogawa | Atsushi Tamura | Iván Cánovas |

## Producció i estrena

La pel·lícula es va anunciar per primera vegada el juliol de 2021, on es va revelar que la pel·lícula seria produïda per Madhouse i dirigida i escrita per Atsuko Ishizuka, amb Takahiro Yoshimatsu que dissenyaria els personatges i Kadokawa que distribuiria la pel·lícula. Yoshiaki Fujisawa en compondria la música. El tema principal de la pel·lícula és "Rock the World" interpretat per Alexandros. La pel·lícula es va estrenar als cinemes japonesos el 18 de febrer de 2022. A Amèrica del Nord, GKIDS va adquirir-ne els drets i la projectarà amb opció en japonès i anglès el 2022. A Catalunya serà distribuïda per Selecta Visión i s'estrenarà el 15 de juliol de 2022.

### Adaptació manga

Una adaptació al manga, escrita i il·lustrada per Shinki, es va començar a serialitzar a la revista Monthly Comic Gene de Media Factory el 15 d'octubre de 2021. La serialització de l'adaptació es va acabar el 15 de febrer de 2022.

## Referències

* 1 2 «Aquest divendres s'estrenen en català ‘Fins aviat, Don Glees!’ i ‘Davant teu’». [Consulta: 24 març 2023].
* ↑ «Fins Aviat, Don Glees! En Català: Tràiler oficial HD». [Consulta: 7 juliol 2022].
* ↑ Pineda, Rafael. «'Goodbye, Don Glees!' Adventure Anime Film's Teaser Reveals Cast, More Staff». Anime News Network, 09-09-2021. [Consulta: 10 desembre 2021].
* ↑ «Fitxa de doblatge Fins Aviat, Don Glees!». [Consulta: 26 setembre 2022].
* ↑ Pineda, Rafael. «Madhouse Unveils Original Anime Film 'Goodbye, Don Glees!' Set in Iceland». Anime News Network, 02-07-2021. [Consulta: 10 desembre 2021].
* ↑ Mateo, Alex. «'Goodbye, Don Glees!' Anime Film's Promo Video Reveals, Previews Alexandros' Theme Song». Anime News Network, 27-10-2021. [Consulta: 10 desembre 2021].
* ↑ Pineda, Rafael. «'Goodbye, Don Glees!' Anime Film Reveals February 18 Opening». Anime News Network, 05-11-2021. [Consulta: 10 desembre 2021].
* ↑ Mateo, Alex. «GKIDS Acquires 'Goodbye, Don Glees!' Anime Film». Anime News Network, 19-05-2022. [Consulta: 19 maig 2022].
* ↑ «ジーン新連載は任侠×サイコパスストーリー、「ドン・グリーズ！」のコミカライズも» (en japonès). Comic Natalie. Natasha, Inc, 15-10-2021. [Consulta: 10 desembre 2021].
* ↑ Hazra, Adriana. «'Goodbye, Don Glees!' Manga Ends in February». Anime News Network, 17-01-2022. [Consulta: 17 gener 2022].

## Enllaços externs

* Fins aviat, Don Glees! - Lloc web oficial
* Fins aviat, Don Glees! - Tràiler en català
* Fins aviat, Don Glees! a Goitaquèfanara.cat